S-104/2022

Mál þetta höfðaði lögreglustjórinn á Vesturlandi með ákæru 18. ágúst 2022 á hendur ákærða, K-kk-þgf M-kk-þgf, kt...., Mánabraut 11, Akranesi. Málið var dómtekið 30. september 2022.

Í ákæruskjali segir að málið sé höfðað gegn ákærða „fyrir eftirgreind umferðarlagabrot:

1.

M eð því að hafa að kvöldi laugardagsins 5. júní 2021 ekið bifreiðinni MM511 óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 31 ng/ml og tetrahýdrókannabínól 10 ng/ml) á Vesturlandsvegi á móts við Korputorg í Reykjavík.

Telst þetta varða við 1. mgr. sbr. 2. mgr. 50. gr. sbr. 1. mgr. 95. gr. umferðalaga nr. 77/2019 með síðari breytingum.

2.

M eð því að hafa síðdegis mánudaginn 14. júní 2021 ekið bifreiðinni MM511 óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdró-kannabínól 8,1 ng/ml) á Suðurgötu á móts við Merkigerði á Akranesi.

Telst þetta varða við 1. mgr. sbr. 2. mgr. 50. gr. sbr. 1. mgr. 95. gr. umferðalaga nr. 77/2019 með síðari breytingum.

3.

Með því að hafa að kvöldi fimmtudagsins 8. júlí 2021 ekið bifreiðinni MM511 óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdró-kannabínól 3,2 ng/ml) á Vesturlandsvegi við Höfðabakkabrú í Reykjavík og á sama tíma ekki aðgætt að barn undir 135 cm á hæð, sem var farþegi í bifreiðinni, noti viðurkenndan barnabílstól, beltispúða eða annan sérstakan öryggis- og verndarbúnað sem hæfir stærð þess.

Telst þetta varða við 1. mgr. sbr. 2. mgr. 50. gr. og 2. mgr. 77. gr., sbr. 1. mgr. 94. gr. og 1. mgr. 95. gr. umferðalaga nr. 77/2019 með síðari breytingum.

Með því að hafa að kvöldi föstudagsins 6. ágúst 2021 ekið bifreiðinni MM511 óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdró-kannabínól 3,8 ng/ml) á Vesturlandsvegi á móts við Vínlandsleið í Reykjavík.

Telst þetta varða við 1. mgr. sbr. 2. mgr. 50. gr. sbr. 1. mgr. 95. gr. umferðalaga nr. 77/2019 með síðari breytingum.

5.

Með því að hafa að kvöldi föstudagsins 15. október 2021 ekið bifreiðinni PE361 á Vesturlandsvegi í Hvalfjarðargöngum, með allt að 86 km hraða á klukkustund, að teknu tilliti til vikmarka, þar sem leyfilegur hámarkshraði er 70 km á klukkustund.

Telst þetta varða við 3. mgr. sbr. 5. mgr. 37. gr., sbr. 95. gr. umferðarlaga nr. 77/2019.

6.

Með því að hafa aðfaranótt föstudagsins 8. desember 2021 ekið bifreiðinni KX096 á Vesturlandsvegi í Hvalfjarðargöngum, með allt að 78 km hraða á klukkustund, að teknu tilliti til vikmarka, þar sem leyfilegur hámarkshraði er 70 km á klukkustund.

Telst þetta varða við 3. mgr. sbr. 5. mgr. 37. gr., sbr. 95. gr. umferðarlaga nr. 77/2019.

7.

Með því að hafa síðdegis sunnudaginn 12. desember 2021 ekið bifreiðinni KX096 óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 30 ng/ml) á Akrafjallsvegi á móts við skógræktarsvæði í Hvalfjarðarsveit.

Telst þetta varða við 1. mgr. sbr. 2. mgr. 50. gr. sbr. 1. mgr. 95. gr. umferðalaga nr. 77/2019 með síðari breytingum.

8.

Með því að hafa síðdegis fimmtudaginn 20. janúar 2022 ekið bifreiðinni MM511 á Vesturlandsvegi á móts við Fiskilæk í Hvalfjarðarsveit, með allt að 96 km hraða á klukkustund, að teknu tilliti til vikmarka, þar sem leyfilegur hámarkshraði er 90 km á klukkustund.

Telst þetta varða við 3. mgr. 37. gr., sbr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 99. og 101. gr. umferðalaga nr. 77/2019 með síðari breytingum.

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Samkvæmt framlögðu sakavottorði hefur ákærði 3 sinnum verið gerð refsing fyrir akstur undir áhrifum fíkniefna. Síðast var ákærða gerð refsing fyrir slíkt brot með dómi 6. febrúar 2015. Var refsing ákveðin 45 daga fangelsi. Var hann þá jafnframt sviptur ökurétti ævilangt. Hefur sá dómur ítrekunaráhrif gagnvart þeim brotum sem ákærði hefur verið sakfelld fyrir samkvæmt ákæruliðum 1. til 6., enda voru ekki liðin full fimm ár frá því ákærði tók út fyrri refsinguna, sbr. 3. mgr. 71. gr. almennra hegningarlaga, nr. 19/1940.

Ákærði hefur með dómi þessum meðal annars unnið sér til refsingar að hafa í fimm skipti ekið bifreið þótt hann teldist undir áhrifum ávana- og fíkniefna. Með brotum sínum nú, hefur ákærði í fjórða sinn gerst sekur um fíkniefnaakstur. Að öllu virtu þykir refsing ákærða hæfilega ákveðin fimm mánaða fangelsi.

Með vísan til þeirra lagaákvæða sem greinir í ákæru verður ákærði sviptur ökurétti ævilangt.

Loks verður ákærði með vísan til. 235. gr. laga um meðferð sakamála dæmd til að greiða sakarkostnað samkvæmt yfirliti lögreglu, svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, K-kk-nf M-kk-nf, sæti fangelsi í fimm mánuði.

Ákærði er sviptur ökurétti ævilangt.

Ákærði greiði 571.767 krónur í sakarkostnað.

G-kk-nf S-kk-nf